Document ID: /roh_data/filtered/fineweb-2-filterrobots_roh.jsonl.gz/8093

Guardar ballape grischun cun commentari rumantsch, e quai cumadaivlamain en stiva sin canapé ubain en viadi via telefonin? Grazia al livestream da RTR è quai senz’auter pussaivel. RTR mussa quest spectacul sportiv sco video-livestream sin rtr.ch, facebook.com/rtr.ch ubain via HbbTV sin SRF1/SRF2.
Producì cun in simpel bus da transmissiun, cun intervistas avant, durant e suenter ils gieus e cun commentari rumantsch. Gian Carlo Candinas, redactur da sport da RTR, commentescha ensemen cun la co-commentatura Seraina Friedli - ballapedista en la squadra naziunala da las dunnas- il gieu da las dunnas. La partida dals umens vegn commentada dal redactur da sport da RTR Andreas Wieland e dal co-commentatur Daniel Caduff, anteriur skiunz ed expert dal ballape regiunal.
Tar quests gieus na vai betg sulettamain per puncts, mabain era per l'onur: ils victurs astgan numnadamain sa numnar il numer 1 dal ballape dal Grischun. Uschia giogan ils 10 da matg 2018 a partir da las 13:30 las duas meglras equipas da las dunnas Tusaun Cazas cunter Domat, ed a las 16:00 ils umens da Moesa e Cuira 97 ll.